|  |  |  |  |
| --- | --- | --- | --- |
| Rīgā, | 09.08.2021. | Nr. | 5-17/7435 |
| Uz |  | Nr. |  |

**Pēc pievienotā saraksta**

*Par gatavošanos Latvijas Republikas un Lietuvas Republikas*

*Starpvaldību komisijas sanāksmei*

Vides aizsardzības un reģionālās attīstības ministrija (turpmāk – VARAM), nodrošinot Latvijas Republikas un Lietuvas Republikas starpvaldību pārrobežu sadarbības komisijas (turpmāk – Starpvaldību komisija) darba koordināciju Latvijā, informē, ka ir panākta vienošanās ar Lietuvas pusi par Starpvaldību komisijas darba atjaunošanu 2021.gadā un sēdes organizēšanu 2021. gada 28.oktobrī. Ievērojot rotācijas principu, Starpvaldību komisijas 2021.gada 28.oktobra sēde notiks Lietuvā. Šobrīd tā ir plānota klātienē, taču septembrī sanāksmes norises formāts var tikt precizēts.

Starpvaldību komisijas izveidošanas mērķis ir veicināt sociālekonomisko attīstību un kopēju stratēģisko mērķu sasniegšanu, kā arī sekmēt reģionu sadarbību specifisko pierobežas teritoriju problēmu risināšanā un sadarbības virzienu noteikšanā. Starpvaldību komisijas sēdes laikā ir plānots pārrunāt abu valstu divpusējās sadarbības aktuālos jautājumus.

Ņemot vērā, ka 2020.gadā plānotajai Starpvaldību komisijas sēdei, kas tika atcelta epidemioloģisko apsvērumu dēļ, tika izstrādāti materiāli, gatavojoties šī gada Starpvaldību komisijas sēdei, ar Lietuvas pusi ir panākta vienošanās pārskatīt un aktualizēt tos.

VARAM aicina iestādes **līdz 2021. gada 1. septembrim** **izskatīt un aktualizēt iepriekš saskaņoto darba kārtību** (1.pielikums), informējot par iestādes kompetencē esošiem aktuālajiem jautājumiem, kuru risināšanai ir nepieciešama sadarbība ar Lietuvas pusi, un ko varētu izvirzīt izskatīšanai Starpvaldību komisijas ietvaros 2021. gadā. Piesakot jaunu jautājumu, aicinām kopā ar pieteikto jautājumu sniegt arī īsu aprakstu par problēmas būtību un iestādes redzējumu par iespējamiem risinājumiem.

Tāpat, lai nodrošinātu Latvijas pārstāvju dalību Starpvaldību komisijas 2021.gada 28.oktobra sēdē klātienē ir nepieciešams aktualizēt Latvijas delegācijas sastāvu, veicot grozījumus Ministru kabineta 2020.gada 13.augusta rīkojumā Nr.434 „Par Latvijas Republikas pārstāvju grupu Latvijas - Lietuvas starpvaldību pārrobežas sadarbības komisijā” (2.pielikums). **Lūdzam izskatīt aktuālo Latvijas delegācijas sastāvu dalībai Latvijas-Lietuvas SVK un nepieciešamības gadījumā aizstāt iestādes nominētos pārstāvjus.** Nominētajiem pārstāvjiem jābūt kompetentiem pieņemt lēmumus un sniegt viedokli par savas nozares attīstības tendencēm un prioritātēm. Kā arī, lai Starpvaldību komisijas 2021.gada 28.oktobra sēdes laikā tiktu nodrošināta epidemioloģiskā drošība, lai apmeklētu sēdi klātienē, tās dalībniekiem būs jāuzrāda sadarbspējīgu vakcinācijas, testēšanas vai pārslimošanas sertifikātu (digitālais Covid-19 sertifikāts).

Vēršam uzmanību, ka arī Lietuvas puses koordinators veic līdzīgu aptauju par nepieciešamību veikt aktualizāciju iepriekš saskaņotajā Starpvaldību komisijas sēdes darba kārtībā, kā arī veic dalībnieku sastāva atjaunošanu. Informāciju par Lietuvas puses priekšlikumiem nosūtīsim katras iestādes nominētajam pārstāvim vēlāk.

Ātrākai informācijas apritei lūdzam priekšlikumus sadarbības jautājumiem un informāciju par grozījumiem Starpvaldību komisijas sēdes dalībnieku sastāvā sūtīt VARAM arī elektroniski uz e-pasta adresi [vita.prokopovica@varam.gov.lv](mailto:vita.prokopovica@varam.gov.lv)

|  |  |
| --- | --- |
| *Pielikumā:* | 1. *Latvijas* – *Lietuvas SVK sēdes darba kārtības projekts angļu valodā uz 2 lapām*; 2. *Ministru kabineta 2020. gada 13.augusta rīkojums Nr.434 „* *Par Latvijas Republikas pārstāvju grupu Latvijas - Lietuvas starpvaldību pārrobežas sadarbības komisijā” uz 2 lapām (izdruka no* [*www.likumi.lv*](http://www.likumi.lv)*).* |

Valsts sekretāra vietnieks Sandis Cakuls

V.Prokopoviča

67026471

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**Aizsardzības ministrijai**

**Ārlietu ministrijai**

**Ekonomikas ministrijai**

**Finanšu ministrijai**

**Iekšlietu ministrijai**

**Izglītības un zinātnes ministrijai**

**Kultūras ministrijai**

**Labklājības ministrijai**

**Satiksmes ministrijai**

**Tieslietu ministrijai**

**Veselības ministrijai**

**Zemkopības ministrijai**

**Kurzemes plānošanas reģionam**

**Latgales plānošanas reģionam**

**Zemgales plānošanas reģionam**